open-index/open-wikipedia-markdown huggingface dataset:
Run It!

**Run It!** on yhdysvaltalaisen laulaja-lauluntekijä Chris Brownin kappale. Sen sanoittivat ja tuottivat Scott Storch, Moe Faisal ja Sean Garrett Chris Brownin omaa nimeä kantavalle debyyttialbumille. Se sisältää yhdysvaltalaisräppäri Juelz Santanan esittämät rap-osuudet. Kappale julkaistiin sekä Brownin uran että hänen debyyttialbuminsa ensimmäisenä singlenä 30. kesäkuuta 2005. Tätä R&B-singleä on kuvailtu Usherin vuonna 2004 julkaistun singlen "Yeah!" uudelleencrunkatuksi versioksi.

"Run It!" sai pääosin positiivisen vastaanoton musiikkikriitikoilta; Monet yllättyivät Brownin sanoituksista sekä Scott Storchin tuotannosta. Kaupallisesti kappale oli menestys, sijoittuen kymmenen parhaan joukkoon kuudessa sekä kahdenkymmenen parhaan joukkoon neljässä valtiossa. Kappale pääsi listan sijalle yksi Yhdysvalloissa, Australiassa ja Uudessa-Seelannissa. Kappaleen musiikkivideo sai ehdokkuudet vuoden 2006 MTV Video Music Awardsissa kategorioissa "Paras tulokas" ja "Katsojan valinta".

## Lähteet
Johannes Wilskman

**Johan (Johannes) Eliel (J. E.) Wilskman**, sukunimi 1906–1925 *Viljomaa* (26. maaliskuuta 1866 Kesälahti – 27. toukokuuta 1952 Karuna) oli suomalainen hovioikeuden presidentti, laamanni ja Suomalaisen puolueen kansanedustaja.

Wilskmanin vanhemmat olivat kirkkoherra Werner Wilhelm Wilskman ja Katarina Fredrika Wikstén. Hän pääsi ylioppilaaksi Kuopion lyseosta 1886, suoritti Helsingin yliopistossa yleisen oikeustutkinnon 1891 ja sai varatuomarin arvon 1894.

Wilskman oli Viipurin hovioikeudessa kanslistina 1899–1900, kirjaajana 1900–1901, ylimääräisenä viskaalina 1901–1902, notaarina 1902–1903 ja asessorina 1903–1908. Hän oli sitten Heinolan tuomiokunnan tuomarina 1908–1916, Iisalmen tuomiokunnan tuomarina 1916–1919 ja Piikkiön tuomiokunnan tuomarina 1919–1934. Wilskman toimi Viipurin hovioikeuden presidenttinä 1934–1936 ja oli lainvalmistelukunnan jäsenenä 1936–1938. Wilskman sai laamannin arvon 1932. Wilskman toimitti 1939 Suomen ensimmäisen aakkosellisen lakimiesmatrikkelin.

Wilskman oli Suomalaisen puolueen kansanedustajana 1907–1908 edustaen Viipurin läänin läntistä vaalipiiriä ja uudelleen 1911–1914 edustaen Mikkelin läänin vaalipiiriä. Hän toimi Heinolan kaupunginvaltuuston varapuheenjohtajana ja oli Iisalmen kaupunginvaltuuston jäsenenä. Hän oli Iisalmen suojeluskunnan esikunnan puheenjohtajana 1917–1918. Wilskman oli Suomen kihlakunnantuomarien yhdistyksen puheenjohtajana, sihteerinä ja rahastonhoitajana.

## Teoksia
Nimellä *J. E. Viljomaa*:
* *Mitä nykyinen aika vaatii? : esittänyt Antrean suomalaisen seuran kokouksessa 27 päivänä joulukuuta 1906 J. E. Viljomaa*. Tekijä, Viipuri 1907
Nimellä *J. E. Wilskman*:
* *Laki sisältävä säännöksiä tuomiokuntain hoidosta (Tuomiokuntalaki) ynnä siihen liittyvä asetus : johdannolla ja selityksillä varustettuna*. WSOY 1936
* *Lakimiesmatrikkeli : elämäkerrallisia tietoja Suomen lakimiehistä – Juristmatrikel : biografiska uppgifter om Finlands jurister*. WSOY 1939
* *Oikeudenkäyntilaitoksemme uudistustyö toiselle tolalle*, eripainos Kauppalehdestä. Helsinki 1947

## Lähteet

## Aiheesta muualla
* Johannes Wilskmanin elämäkerta Kansallisbiografiassa
Reason (kappale)

**Reason** on saksalaisyhtye Cascadan kappale heidän tulevalta viidenneltä studioalbumilta. Sen julkaisi Zooland Records albumin kolmantena singlenä 20. helmikuuta 2015. Kappaleen ovat sanoittaneet Manuel "Manian" Reuter ja Yann "Yanou" Peifer. Kappaleeseen liittyvä musiikkivideo julkaistiin singlen julkaisupäivänä. Video kuvattiin Espanjan Mallorcassa. Kuten albumin toinen single, myös "Reason" ei ole toistaiseksi onnistunut pääsemään listoille.

## Kappalelista

**Digitaalinen lataus & EP**

# Reason (Video Edit) - 3:31
# Reason (Dave Darell Radio Edit) - 3:52
# Reason (DJ Gollum Radio Edit) [feat. DJ Cap] - 3:23
# Reason (Extended Mix) - 4:29
# Reason (Dave Darell Remix) - 4:51
# Reason (DJ Gollum Remix) (feat. DJ Cap) - 5:34

## Lähteet
Força

**Força** (portugaliksi *vahvuus*) on kanadalaislaulaja Nelly Furtadon, Gerald Eatonin sekä Brian Westin sanoittama pop folk -kappale Furtadon toiselta, ''Folklore''-studioalbumilta. Kappale on pääosin laulettu englanniksi, mutta kertosäe on kokonaan portugaliksi. Kappaleen tuottivat Eaton ja West ja se sai pääosin positiivisen vastaanoton musiikkikriitikoilta. Kappale julkaistiin kesäkuussa 2004 ja se valittiin Portugalissa pidetyn vuoden 2004 jalkapallon maailmanmestaruuskilpailujen viralliseksi tunnuskappaleeksi.

## Lähteet
Juho Snellman

**Johan (Juho) Snellman** (31. elokuuta 1866 Karttula – 27. tammikuuta 1926 Karttula) oli suomalainen maanviljelijä, valtiopäivämies ja nuorsuomalaisten ja myöhemmin kokoomuksen kansanedustaja.

Snellmanin vanhemmat olivat maanviljelijä Abner Snellman ja Maria Pöyhönen. Hän toimi maanviljelijänä Karttulassa. Snellman oli Kuopion tuomiokunnan edustaja talonpoikaissäädyssä valtiopäivillä 1904–1905 ja 1905–1906. Hän oli nuorsuomalaisen puolueen kansanedustajana 1907–1908, 1909–1914 ja 1917–1918 sekä kokoomuksen kansanedustajana 1918–1922, edustaen Kuopion läänin läntistä vaalipiiriä. Snellman oli myös presidentin valitsijamiehenä vuoden 1925 presidentinvaaleissa ja  toimi Karttulan kunnallislautakunnan puheenjohtajana.

Toimittaja ja Sinimustat-nuorisojärjestön johtaja Jaakko Virkkunen oli Juho Snellmanin poika.

## Lähteet
Sven Grossegger

**Sven Grossegger** (s. 17. marraskuuta 1987 Saalfelden) on itävaltalainen ampumahiihtäjä. Hän edustaa HSV Saalfeldeniä. 

Grossegger debytoi ampumahiihdon maailmancupissa joulukuussa 2008 Hochfilzenissä sijoittuen takaa-ajokilpailussa sijalle 59. Ensimmäiset maailmancupin pisteensä hän saavutti joulukuussa 2011 Östersundin takaa-ajossa sijoituttuaan sijalle 10. Tuo sijoitus on myös Grosseggerin uran paras maailmancupin osakilpailussa. 

Grossegger on saavuttanut yhden nuorten MM-hopean viestistä vuodelta 2006. Hänen äitinsä Andrea Grossegger on myös entinen ampumahiihtäjä.

## Lähteet
You Are Waltari

**You Are Waltari** on suomalaisen Waltarin -yhtyeen 13. albumi. Waltari on kasvanut edellisen levynsä jälkeen viisihenkisestä ryhmästä seitsenhenkiseksi rock-kollektiiviksi. Jokainen muusikko on saanut luoda vapaasti kappaleita, joka näkyy levyn monimuotoisuudessa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Kärtsy Hatakka – laulu, bassokitara, kosketinsoitin, musiikkiohjelmointi, lyömäsoittimet
* Jariot Lehtinen – kitara, laulu
* Nino Silvennoinen – kitara, taustalaulu
* Sami Yli-Sirniö – soolokitara
* Kimmo Korhonen – soolokitara
* Ville Vehviläinen – rummut
* Jani Hölli – kosketinsoitin, musiikkiohjelmointi

## Arvostelut
* Imperiumi.net: 
* Rumba: 7.9/10
* Soundi: 

## Aiheesta muualla
* 
* 

## Lähteet
Kaarlo Wikman

**Karl Oskar (Kaarlo Oskari, K. O.) Wikman** (12. kesäkuuta 1877 Kymi – 5. maaliskuuta 1925 Lahdenpohja) oli suomalainen filosofian tohtori, kansakoulujen apulaistarkastaja ja nuorsuomalaisten kansanedustaja.

Wikmanin vanhemmat olivat sahamies, maanviljelijä Otto Emil Wikman ja Maria Priha. Hän pääsi ylioppilaaksi Viipurin lyseosta 1897 ja valmistui filosofian kandidaatiksi 1901 sekä filosofian lisensiaatiksi ja tohtoriksi 1911. Wikman suoritti myös kasvatusopn tutkinnon 1906.

Wikman toimi Karjalan kansanopiston johtajana Virolahdella 1902–1909, Suomalainen Kansa-lehden päätoimittajana 1907–1908 ja Helsingin kaupungin suomenkielisten kansakoulujen apulaistarkastajana 1909–1912. Myöhemmin hän oli asianajajana Jaakkimassa, Kurkijoella ja Kouvolassa.

Wikman oli nuorsuomalaisen puolueen kansanedustajana 1907–1909 edustaen Viipurin läänin läntistä vaalipiiriä.

Kaarlo Wikman oli naimisissa 1902–1911 Ellen Constance Nordenswanin kanssa.

## Teoksia
Nimellä *K. O. Wikman*:
* *Kymmenen vuotta Lounais-Karjalan kansanopistossa* ; opiston 10-vuotisjuhlaan toim. K. O. Wikman. Lounais-Karjalan kansanopisto, Hamina 1905
* *Suomen kansan lukutaidon synty ja kehitys Ruotsin vallan aikana*, Helsingin yliopiston väitöskirja. Tekijä, Helsinki 1910

## Lähteet
Anna Maria Nilsson

**Anna Maria Viktoria Nilsson** (s. 13. toukokuuta 1983 Östersund) on uransa jo päättänyt ruotsalainen ampumahiihtäjä. Hän edusti Biathlon Östersund IF -seuraa.

Nilsson kilpaili ampumahiihdon maailmancupissa vuosina 2002-2012. Ensimmäiset pisteensä hän saavutti tammikuussa 2007 Ruhpoldingin sprintistä sijoittuen sijalle 26. Nilsson pääsi kerran urallaan palkintokorokkeelle, joulukuussa 2011 Östersundin normaalimatkan kilpailussa. Nilsson lopetti uransa vuonna 2012.

Nilsson osallistui urallaan yksiin talviolympialaisiin, vuonna 2010 Vancouverissa, jossa hän oli parhaimmillaan sprintin 16:s ja viestin viides. Hän osallistui urallaan myös kuusiin MM-kilpailuihin, parhaana henkilökohtaisena sijoituksenaan vuoden 2012 MM-kilpailuiden takaa-ajon kymmenes sija Ruhpoldingista.

## Lähteet
Isamaaliit

**Isamaaliit** voi tarkoittaa seuraavia:

*Isänmaan liitto (*Isamaaliit*), Virossa vuosina 1935–1940 puolueet korvannut organisaatio
*Isänmaaliitto (*Isamaaliit*), Virossa vuosina 1995–2006 toiminut konservatiivipuolue
Pekka Leppänen (nuorsuomalainen poliitikko)

**Pekka Leppänen** (13. kesäkuuta 1867 Ilomantsi – 28. tammikuuta 1943 Ilomantsi) oli suomalainen maanviljelijä, kirjakauppias, valtiopäivämies ja nuorsuomalaisten kansanedustaja.

## Henkilöhistoria
Leppäsen vanhemmat olivat talollinen, kauppias Pekka Leppänen ja Helena Partanen. Hän kävi neljä luokkaa oppikoulua ja toimi sitten maanviljelijänä Ilomantsissa, samoin kuin kirjakauppiaana vuodesta 1926 . Hän oli myös Ilomantsin kunnan rahastonhoitaja. Leppänen oli Ilomantsin tuomiokunnan edustaja talonpoikaissäädyssä valtiopäivillä 1897, 1899, 1900 ja 1905–1906.  Hän oli nuorsuomalaisen puolueen kansanedustajana 1907–1908, edustaen Kuopion läänin itäistä vaalipiiriä. Leppänen toimi myös Ilomantsin kuntakokouksen ja kunnallislautakunnan puheenjohtajana.

## Teoksia
* *Värtsilä Karjalanradan jatkon lähtökohdaksi*. Helsinki 1904
* *Vielä Karjalan radan jatkosta: vastaus joensuulaisten lentolehdelle: "Karjalan radan jatko, Joensuun kaupunki ja Pohjois-Karjalan kunnat"*. Tekijä, Sortavala 1905

## Lähteet
Dennis Hefter

**Dennis Hefter** (4. maaliskuuta 1993 Worms – 23. helmikuuta 2015 Leuna) oli saksalainen lentopalloilija. Liberon pelipaikalla pelanneen Hefterin viimeiseksi seuraksi jäi Saksan Bundesliigan Chemie Volley Mitteldeutschland. 

Hefter edusti vuodet 2009-2012 2. Bundesliigan Volleyball-Internat Frankfurtia. Vuodet 2012-2013 hän pelasi berliiniläisessä VC Olympiassa, joka pelasi korkeimmalla sarjatasolla eli Bundesliigassa. Vuodet 2013-2015 Hefter edusti uransa viimeistä seuraa, Bundesliigan Chemie Volley Deutschlandia. Hän pelasi myös Saksan nuorten maajoukkueissa. 

Hefter oli 187 senttimetriä pitkä ja painoi 82 kilogrammaa. Hän ylettyi iskulyönnissään 328 senttimetrin korkeuteen, ja blokkilyönnissään 303 senttimetriin. 

Hefter kuoli helmikuussa 2015 Leunassa, Saksassa hänen tulleessaan kotiin harjoituksista. Hän oikaisi junaradan poikki jääden junan alle. Hefter menehtyi välittömästi. Hän seurusteli seitsenottelija Carolin Schäferin kanssa.

## Lähteet
Sulo Salo (poliitikko)

**Sulo Salo** (13. toukokuuta 1887 Hauho – 2. lokakuuta 1955 Puolanka) oli suomalainen kansanedustaja, pienviljelijä ja kunnallisneuvos.

Sulo Salo valittiin Maalaisliiton kansanedustajaksi Oulun läänin eteläisestä vaalipiiristä vuosiksi 1922–1929 ja 1930–1939 sekä Oulun läänin vaalipiiristä vuosiksi 1939–1950. Hänet vapautettiin edustajantoimesta 31. lokakuuta 1950 sairauden takia, ja seuraajaksi nousi Eemil Pääkkönen. Salo oli presidentin valitsijamies 1937, 1940 ja 1943. Hän toimi myös Puolangan kunnanvaltuuston puheenjohtajana ja sai kunnallisneuvoksen arvonimen 1948.

## Lähteet
Frans Ahlroos

**Frans Fredrik Wilhelm Ahlroos** (22. huhtikuuta 1867 Helsinki – 11. toukokuuta 1948 Loviisa) oli suomalainen kirjaltaja ja ruotsalaisen kansanpuolueen kansanedustaja.

Ahlroosin vanhemmat olivat postiljooni Wilhelm Ahlroos ja Maria Skarp. Hän valmistui kirjaltajaksi 1887.

Ahlroos oli kirjapainonomistajana ja johtajana Tammisaaressa, Kotkassa, Vaasassa ja Helsingissä vuosina 1887–1897. Hän oli sen jälkeen kirjapainon vuokraajana Kristiinankaupungissa 1897–1906, Pohjola-lehden vastaavana toimittajana vuonna 1900 ja Avisor-lehden päätoimittajana vuonna 1902. Ahlroos toimi Hufvudstadsbladet-lehden latojana 1906–1911, oli Helsingin kaupungin terveyslautakunnan desinfektiolaitoksen katsastusmiehenä 1911–1918 sekä viimeksi Helsingin Sanomien latojana 1918–1936.

Ahlroos oli ruotsalaisen kansanpuolueen kansanedustajana 1907–1909 edustaen Uudenmaan läänin vaalipiiriä. Hän kuului Ruotsalaisen kansanpuolueen keskushallitukseen ja Suomen ruotsalaisen raittiusliiton hallitukseen.

## Lähteet
Oskar Nix

**Josef Oskar Nix**, ent. **Lillnix** (26. lokakuuta 1872 Närpiö – 9. kesäkuuta 1932 Närpiö) oli suomalainen maanviljelijä, säästöpankinjohtaja, kunnallisneuvos, valtiopäivämies ja ruotsalaisen kansanpuolueen kansanedustaja.

Nixin vanhemmat olivat maanviljelijä Matts Lillnix ja Lisa Lena Sundberg. Hän kävi kansakoulun. Nix toimi maanviljelijänä Närpiössä 1897–1932. Hän oli Närpiössä kirkonisäntä 1903–1907, Närpiön säästöpankin kamreeri 1906–1910 ja 1922–1929, Landtmannabankenin Närpiön asioimiston johtaja 1911–1916 ja Vaasan pankin Närpiön konttorin johtaja 1917–1919. Viimeksi Nix toimi Laborin maamiesosaston johtajana Vaasassa 1919–1920 ja Närpiön säästöpankin toimitusjohtajana 1929–1932.

Nix oli Närpiön tuomiokunnan edustaja talonpoikaissäädyssä valtiopäivillä 1904–1905 ja 1905–1906.  Ruotsalaisen kansanpuolueen kansanedustajana hän toimi 1907–1910 ja 1919–1922, edustaen Vaasan läänin eteläistä vaalipiiriä. Hän oli presidentin valitsijamiehenä vuoden 1925 ja 1931 presidentinvaaleissa. Nix toimi Närpiön kuntakokouksen esimiehenä ja kunnanvaltuuston puheenjohtajana. Hän sai kunnallisneuvoksen arvon 1931. Nix oli myös Suomen ruotsinkielisten meijerien keskusosuuskunta Enighetenin hallintoneuvoston puheenjohtaja. 

## Lähteet
Jääkiekon naisten maailmanmestaruuskilpailut 2016

**Jääkiekon naisten maailmanmestaruuskilpailut 2016** pelattiin Kamloopsissa Kanadassa. Maailmanmestaruuden voitti Yhdysvallat.

## Otteluareenat

## Joukkueet

**Lohko-A**
* 
* 
* 
* 

**Lohko-B**
* 
* 
* 
* 

## Alkulohkot

### Lohko A

### Lohko B

## Putoamissarja

## Pudotuspelit

### Puolivälierät

### Ottelu 5. sijasta

### Välierät

### Pronssiottelu

### Loppuottelu

## Televisiointi

## Palkinnot

### IIHF:n valitsemat turnauksen parhaat pelaajat
***Paras maalivahti:**  Emerance Maschmeyer
***Paras puolustaja:**  Jenni Hiirikoski
***Paras hyökkääjä**  Hilary Knight

### Median valitsema tähtikentällinen
***Maalivahti:**  Meeri Räisänen
***Puolustajat:**  Monique Lamoureux,  Jenni Hiirikoski
***Hyökkääjät:**  Hilary Knight,  Rebecca Johnston,  Christina Meier
***Arvokkain pelaaja:**  Hilary Knight

## Loppusijoitukset
Sijoituksilla oli merkitystä IIHF:n rankingiin.

**Pääsarjan turnaus**  

**[[Jääkiekon naisten 1. divisioonan maailmanmestaruuskilpailut 2016|1. divisioona]]**  **A-lohko** 

**B-lohko** 

**[[Jääkiekon naisten 2. divisioonan maailmanmestaruuskilpailut 2016|2. divisioona]]**  **A-lohko** 
 
**B-lohko** 
 

**2. divisioonan karsinnat**  '''&nbsp;
 

## Lähteet
* Turnauksen viralliset sivut 
* Leijonat.fi − Naisten MM-kisat 2016 
* Turnaus IIHF:n tulospalvelussa
* Turnaus Hockey Canadan sivuilla 

### Viitteet
Me ollaan runkkareita / Why Won’t Anyone Understand?

**Me ollaan runkkareita / Why Won’t Anyone Understand?** on vuonna 2014 ilmestynyt Pertti Kurikan Nimipäivien ja englantilaisen Hard Skinin split-single, jolla yhtyeet esittävät käännösversiot toistensa kappaleista. Levy julkaistiin yhtyeiden joulukuussa 2014 tekemän Britannian kiertueen yhteydessä. Pertti Kurikan Nimipäivät ja Hard Skin soittivat tuolloin kymmenellä paikkakunnalla eri puolilla Englantia ja Skotlantia. 

Pertti Kurikan Nimipäivien esittämä *Me ollaan runkkareita* on käännös Hard Skinin kappaleesta *We Are the Wankers*, joka ilmestyi singlenä vuonna 2013. *Why Won’t Anyone Understand?* puolestaan on Hard Skinin versio kappaleesta *Miks ei kukaan ymmärrä?*. Se julkaistiin alun perin Pertti Kurikan Nimipäivien ensimmäisellä EP:llä *[[Ei yhteiskunta yhtä miestä kaipaa]]* vuonna 2010. 

## Kappaleet
;A-puoli
# Pertti Kurikan Nimipäivät: Me ollaan runkkareita
;B-puoli
# Hard Skin: Why Won't Anyone Understand?

## Lähteet
* Pertti Kurikan Nimipäivät / Hard Skin ‎– Me Ollaan Runkkareita / Why Won't Anyone Understand? Discogs.

### Viitteet
Ville Viking

**Ville Viking** on laivayhtiö Viking Linen maskotti, jota käytetään tunnuksena yhtiön lapsimatkustajille suunnatussa toiminnassa, markkinoinnissa ja oheistuotteissa. Valkoisen laivakissan hahmo esiintyy laivoilla ja Viking Linen markkinointitapahtumissa ainakin Suomessa ja Ruotsissa. Kissahahmoa voi halata ja sen kanssa voi ottaa yhteiskuvia.

Viking Linen lastenklubin nimi on Ville Viking Club. Alle 12-vuotiaat voivat liittyä klubiin maksutta, ja jäsenet saavat jäsenpostia kahdesti vuodessa. Klubilaisille on omia klubiristeilyjä Turusta viikoittain ja Helsingistä kesäsesonkia lukuun ottamatta kuukausittain.

Viking Linen laivoilla voi ostaa alkoholittomia Ville Viking -lastendrinkkejä. Kissamaskotin nimeä kantavat laivoilla myös lasten ruokalistat ja noutopöydät.

Vuonna 2007 Ville Vikingin nimellä julkaistiin lastenlaulukokoelma CD-levyllä.

## Katso myös
*Harri Hylje

## Lähteet
Karl Oljemark

**Karl Teodor (K. T.) Oljemark** (25. heinäkuuta 1870 Sipoo – 7. maaliskuuta 1955 Helsinki) oli suomalainen filosofian kandidaatti, seminaarinlehtori ja ruotsalaisen kansanpuolueen kansanedustaja.

Oljemarkin vanhemmat olivat maanviljelijä Otto Ferdinand Oljemark ja Matilda Vilhelmina Eklund. Hän pääsi ylioppilaaksi Porvoon lyseosta 1889 ja valmistui filosofian kandidaatiksi 1892.

Oljemark toimi Porvoon kansanopiston johtajana 1892–1895, Västankvarnin maamies- ja emäntäkoulun ja kansanopiston johtajana Inkoossa 1895–1925 ja Tie- ja vesirakennusten ylihallituksen geodeettina 1900–1910. Hän oli sitten Uudenkaarlepyyn opettajaseminaarissa matematiikan, fysiikan ja kemian lehtorina 1926–1937, vararehtorina 1931–1937 ja matematiikan, fysiikan ja kemian vt. lehtorina 1937–1938. Oljemark oli myös Hembygden-lehden avustajana.

Oljemark oli ruotsalaisen kansanpuolueen kansanedustajana 1907–1908 edustaen Uudenmaan läänin vaalipiiriä. Hän oli presidentin valitsijamiehenä vuoden 1925 presidentinvaaleissa. Oljemark oli Inkoon kunnanvaltuuston ja Uudenkaarlepyyn kaupunginvaltuuston jäsenenä. Hän oli myös Suomen ruotsalaisen nuorisoliiton puheenjohtajana ja taloudenhoitajana.

## Teoksia
* *Folkskolesånger* ; sammanstälda af Karl T. Oljemark. Borgä 1893
* *Sångbok för folkhögskolan, folkskolan, föreningar m. fl., innehållande 181 enstämmiga sånger* ; tekijät Karl T. Oljemark ja Uno Stadius. Söderström, Helsingfors 1896
* *Erfarenheter och råd vid bildningsarbetet på landsbygden*. Pennibibliotek / utgifvet af nylänningar, ny följd häft 6. Helsingfors 1900
* *Grundlinjer till en föredragsserie i astronomien särskildt med hänsyn till jordens förhållande såsom himlakropp* ; af K. T. O. Helsingfors 1903
* *Vestankvarn landtmanna- och husmodersskola : tioårsberättelse*. Helsingfors 1905
* *Blad ur Ingå sockens geografi och historia*. N:o 1 av sockenbeskrivningar, utgivna genom förmedling av Svenska Folkskolans Vänner. Söderström, Helsingfors 1915
* *Vestankvarn skolor och egendom : program och tjuguårsberättelse* ; tekijät Karl T. Oljemark ja Berndt Kullberg. Helsingfors 1915
* *Vestankvarn skolor och egendom : program och tjugufemårsberättelse* ; tekijät Karl T. Oljemark ja Berndt Kullberg. Ekenäs 1920
* *Finlands ekonomiska geografi för seminarier, handelsläroverk, fortsättnings- och folkhögskolor samt lantmanna- och jordbruksskolor* ; kirj. J. E. Rosberg, Oskar Rosenqvist ja Karl T. Oljemark. 2. uppl, Söderström, Helsingfors 1921
* *Sibbå-minnen*. Skrifter utg. Av Sibbo hembygdsforskningsförening 3. Sibbo hembygdsforskningsförening, Borgå 1950

## Lähteet
Juho Rannikko

**Juho Henrik (Heikki) Rannikko**, sukunimi aik. *Lindberg* (17. syyskuuta 1873 Mietoinen – 15. marraskuuta 1933 Taivassalo) oli suomalainen maanviljelijä ja suomalaisen puolueen ja kokoomuksen kansanedustaja.

Rannikon vanhemmat olivat torppari Henrik Maurits Lindberg ja Lovisa Gabrielintytär. Rannikko oli renkinä 1886–1894 ja sen jälkeen maanviljelijänä Taivassalossa 1895–1933. Hän toimi lisäksi vakuutusasioitsijana, sunnuntaikoulun opettajana ja vuodesta 1920 paikallisen puhelinyhtiön johtajana.

Rannikko oli suomalaisen puolueen kansanedustajana 1907–1917 ja kokoomuksen kansanedustajana 1922–1927 edustaen Turun läänin eteläistä vaalipiiriä. Rannikko oli myös Taivassalon kunnanvaltuuston ja kunnallislautakunnan varapuheenjohtajana. 

## Lähteet
Palladiumkloridi

**Palladiumkloridi** (PdCl2) on palladium- ja kloridi-ionien muodostama epäorgaaninen ioniyhdiste. Yhdistettä käytetään palladiumia sisältävien katalyyttien ja muiden palladiumyhdisteiden valmistamiseen.

## Ominaisuudet

Palladiumkloridi on huoneenlämpötilassa tumman ruskehtavanpunaista kiteistä ainetta. Se on polymorfista ja siltä tunnetaan kaksi kidemuotoa α-PdCl2 ja β-PdCl2. Näistä α-muoto koostuu polymeeriketjuista, joissa jokainen palladiumkationi on sitoutunut neljään kloridi-ioniin ja β-muodon rakenne koostuu Pd6Cl12-oktaedreistä, joissa jokainen palladiumioni on sitoutunut neljään kloridi-ioniin. Palladiumkloridi liukenee kohtalaisesti veteen ja myös etanoliin ja asetoniin. Kidevedettömän muodon lisäksi tunnetaan kidevedellinen dihydraatti (PdCl2·2H2O). Yhdiste voidaan pelkistää vedyn avulla metalliseksi palladiumiksi. Palladiumkloridi on Lewis-happo ja kykenee muodostamaan komplekseja Lewis-emästen kanssa; esimerkiksi kloridiliuoksissa muodostuu tetrakloropalladaatti(II)-ioni ([PdCl4]2-). 

## Valmistus ja käyttö
Palladiumkloridia valmistetaan liuottamalla metallista palladiumia kuningasveteen tai kuumaan väkevään vetykloridiin. Ensimmäisessä vaiheessa muodostuu tetrakloropalladiumhappoa (H2[PdCl4]), joka liuosta haihdutettaessa hajoaa palladiumkloridiksi. 

Palladiumkloridia käytetään yhdessä kuparikloridin kanssa hapetettaessa alkeeneja aldehydeiksi tai ketoneiksi. Siitä valmistetaan myös katalyyteissä käytettävää hienojakoista palladiumia ja useita palladiumyhdisteitä kuten allyylipalladiumklorididimeeriä. Muita yhdisteen käyttökohteita ovat käyttö valokuvauskemikaalina, tekstiilien peittauksessa, päällystettäessä metalleja elektrolyyttisesti palladiumilla, erikoismusteiden valmistuksessa ja analyyttisessä kemiassa pelkistävien yhdisteiden kuten hiilimonoksidin tunnistamiseen.

## Lähteet
Mies haisee / Joe Weider

**Mies haisee / Joe Weider** on vuonna 2015 ilmestynyt Pertti Kurikan Nimipäivien ja Karanteenin split-EP. Kappale ”Kalja Kambäk” on Karanteenin käännösversio Uriah Heepin vuoden 1971 hitistä ”Lady in Black”. Kappaleen *Mies haisee* laulaa poikkeuksellisesti kitaristi Pertti Kurikka. 

## Kappaleet
;A-puoli (Pertti Kurikan Nimipäivät)
# 
# 
# 
;B-puoli (Karanteeni)
# 
# 

## Lähteet
*Pertti Kurikan Nimipäivät / Karanteeni ‎– Split 7" Discogs.

### Viitteet
Johannes Laine

**Johannes Laine**, sukunimi aik. *Päätiläinen* (18. huhtikuuta 1866 Viipuri – 10. tammikuuta 1933 Helsinki) oli suomalainen filosofian maisteri, rehtori, kunnallisneuvos ja nuorsuomalaisen puolueen kansanedustaja.

Laineen vanhemmat olivat kauppias Nikolai Popoff ja piika Maria Karolina Päätiläinen. Laine pääsi ylioppilaaksi 1885 Helsingin alkeisopistosta ja valmistui filosofian kandidaatiksi 1901 ja maisteriksi 1904. Hän teki opintomatkoja Tanskaan ja Ruotsiin tutustuen kansanopistojen toimintaan siellä.

Laine oli Viipurin läänin Uudenkirkon kansanopiston johtajana 1894–1898, matematiikan ja fysiikan va. lehtorina Kuopion lyseossa 1902–1903, Joensuun lyseossa 1903–1904 ja Mikkelin lyseossa 1904–1905. Hän oli Joensuun lyseossa matematiikan nuorempana lehtorina 1905–1922 ja matematiikan, fysiikan ja kemian vanhempana lehtorina 1922–1933 sekä vararehtorina 1921 ja rehtorina 1930–1933. Laine toimi lisäksi Karjalan Sanomat-lehden vastaavana toimittajana 1907–1909, Joensuun kaupungin kansakoulujen tarkastajana 1910–1931, Joensuun kauppa-apulaiskoulun opettajana 1913–1918, Suur-Karjala-lehden vastaavana toimittajana 1919 ja Joensuun kauppakoulun opettajana 1922–1931. Hän oli myös suojeluskunta-alue-esikunnan tietotoimiston esimiehenä ja viljeli maatilaansa Kiteellä.

Laine kuului vuoden 1899 suureen lähetystöön Kiteen ja Maaningan edustajana. Hän oli nuorsuomalaisen puolueen kansanedustajana 1914–1917 edustaen Kuopion läänin itäistä vaalipiiriä. Hän oli presidentin valitsijamiehenä vuoden 1925 presidentinvaaleissa ja toimi Joensuun kaupunginvaltuuston puheenjohtajana. Kunnallisneuvoksen arvonimen hän sai vuonna 1926.

Johannes Laine oli naimisissa vuodesta 1890 talousneuvos, kansanedustaja Augusta Ottilia Branderin kanssa.

## Teoksia
* *Suomen nuorison laulukirja* ; toimittiwat P. Puhakka, Johannes Laine, J. K. Hakulinen. WSOY 1901, 2. lis. painos 1903, 3. lis. painos 1905, 4. painos 1909, 5. uud. ja lis. painos 1911, 6. uud. painos 1921
* *Luettelo Joensuun lyseon geologisista ja mineralogisista kokoelmista 25. V. 1912* teoksessa *Joensuun klassillinen lyseo. Kertomus lukuvuodesta 1912-1913*. Joensuu 1913

## Lähteet
Eupteleaceae

**Eupteleaceae** on vain kaksi puulajia käsittävä aasialainen heimo koppisiemenisten Ranunculales-lahkossa. Heimossa on vain yksi suku: punapaltiot (*Euptelea*).

## Tuntomerkit
Kasvit ovat kausivihantia puita. Nivelen anatomia on sikäli poikkeuksellinen, että yhdestä johojännelieriön aukosta lähtee epätavallisen monta (5–9) johtojännettä lehteen. Silmut ovat suomuisia. Lyhytversoissa on kierteisesti järjestyneet lehdet, jotka ovat rauhashampaisia ja sulkasuonisia; lehtikanta on kovera. Pienikukkainen kukinto sijaitsee lehtihangassa ja koostuu kukkaryhmästä tai on sarjamainen. Kehälehdet puuttuvat, heteitä on 6–20, ja ne ovat lyhytpalhoisia, ponnet ovat paljon palhoja pidempiä ja huomaamattoman läpällisiä; lokeroside on pidentynyt. Emiö koostuu 6–31 erillisestä ja varrellisesta emilehdestä, joissa on pensselimäiset luotit. Hedelmä on kiekkomainen samara eli siivellinen pähkylä, ja sen kyljessä on näkyvissä luotin jäänne.

## Levinneisyys
Suku/heimo kasvaa Kaakkois-Aasian lauhkeassa osassa.

## Luokittelu
Punapaltioiden (*Euptelea*) suvussa on kaksi lajia ja suku edustaa hyvin vanhaa, nykyään vähälajista kehityslinjaa. Aikaisemmin sitä on pidetty norkkokasveihin eli taikapähkinäkasvien (Hamamelidaceae) yhteyteen kuuluvana tai Eucommiaceae-heimon sukulaisena. Uusien analyysien tuloksena suku/heimo sijoitetaan Ranunculales-lahkoon sen evoluutiopuun ensimmäisenä haarana eli kladina.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Levinneisyyskartta: http://www.mobot.org/mobot/research/apweb/maps/Eupteleaceae.gif
Bahrudin Atajić

**Bahrudin Atajić** (s. 16. marraskuuta 1993 Västervik) on Ruotsissa syntynyt bosniahertsegovinalainen jalkapalloilija, pelipaikaltaan hyökkääjä. Hän edustaa kotimaassaan Mladost Doboj Kakanjia. Hän on pelannut myös Skotlannin, Englannin, Suomen, Liettuan ja Ruotsin sarjoissa.

Atajić siirtyi vuonna 2010 ruotsalaisesta Malmöstä skotlantilaiseen Celticiin, jonka edustusjoukkueeseen hän nousi alle 17-vuotiaiden ja alle 20-vuotiaiden joukkueiden kautta kesällä 2013. Ensiesiintymisensä Skotlannin valioliigassa Atajić oli tuolloin jo tehnyt 19. toukokuuta 2013 tultuaan vaihdosta kentälle, kun Celtic voitti Dundee Unitedin vieraissa 4–0. Ottelu jäi hänen ainoakseen Celticin mestaruuteen päättyneellä kaudella 2012–2013.

Kaudella 2013–2014 Atajić tuli vaihdosta kentälle kolmessa ottelussa ja onnistui maalinteossa 6. joulukuuta, kun Celtic voitti Motherwellin vieraissa 5–0. Tammikuussa 2014 hänet kuitenkin lainattiin Englannin ykkösliigan Shrewsbury Towniin. Atajić pelasi kevätkaudella seurassa 13 ottelua maaleitta. Avauskokoonpanossa hän oli kolme kertaa. Kauden 2013–2014 jälkeen Atajić ei tehnyt jatkosopimusta Celticin kanssa, ja syksyn 2014 ajan hän oli ilman seuraa.

Helmikuussa 2015 Atajić teki sopimuksen Veikkausliiga-seura SJK:n kanssa.

## Lähteet
Corey Stoll

**Corey Daniel Stoll** (s. 14. maaliskuuta 1976 New York, Yhdysvallat) on yhdysvaltalainen näyttelijä. Hän on näytellyt muun muassa Peter Russon roolissa poliittisessa jännityssarjassa *[[House of Cards (televisiosarja)|House of Cards]]* (2013). Hän näytteli pääosaa televisiosarjassa *[[Kova laki: Los Angeles]]* (2010–2011) ja esittää pääosaa kauhusarjassa *[[The Strain]]* (2014–).

Stoll näytteli kirjailija Ernest Hemingwayta elokuvassa *[[Midnight in Paris]]* (2011) ja on näytellyt myös elokuvissa *[[Ant-Man]]* (2015), *[[Café Society]]* (2016) ja *[[West Side Story (vuoden 2021 elokuva)|West Side Story]]* (2021). 

## Aiheesta muualla

*
Pavel Kuližnikov

**Pavel Aleksandrovitš Kuližnikov** (; s. 20. huhtikuuta 1994 Vorkuta) on venäläinen pikaluistelija. Hän on erikoistunut sprinttimatkoille. 

Nuorten MM-kilpailuissa Japanin Obihirossa 2012 Kuližnikov saavutti kultaa ja pronssia, mutta menetti mitalit jäätyään dopingtestissä kiinni 1,3-dimetyyliamyyliamiinin käytöstä. Hän sai kahden vuoden kilpailukiellon, joka alkoi 4. maaliskuuta 2012 ja päättyi 3. maaliskuuta 2014, eikä näin ollen osallistunut Venäjällä järjestettyihin Sotšin talviolympialaisiin 2014.

Kaudesta 2014–2015 tuli Kuližnikovin läpimurto. Hän saavutti ensimmäisen maailmancupin osakilpailuvoittonsa Obihirossa 1&nbsp;000 metrillä. Kauden aikana hän saavutti 11 osakilpailuvoittoa ja kolme kakkostilaa. Hän voitti maailmancupin kokonaiskilpailun sekä 500 ja 1&nbsp;000 metrin lajicupit. Heerenveenin matkakohtaisista MM-kilpailuista Kuližnikov voitti helmikuussa kultaa 2 × 500 metrin kilpailusta ja hopeaa 1&nbsp;000 metriltä. Helmikuussa hän voitti kultaa myös Astanan sprinttereiden MM-kilpailuista. Kolomnan MM-kisoissa 2016 Kuližnikov voitti maailmanmestaruuden 500 metrillä kahden luistelun yhteisajalla 69,02 ja 1&nbsp;000&nbsp;metrillä ajalla 1.08,33. Hän voitti samana talvena sprinttereiden maailmanmestaruuden Soulissa. Hän sijoittui maailmancupin kokonaiskilpailussa kolmanneksi, voitti 500 metrin cupin ja oli 1&nbsp;000 metrin cupissa toinen.

15. marraskuuta 2015 Kuližnikov luisteli 500 metrin maailmanennätyksen 34,00 Calgaryssa, Kanadassa. 20. marraskuuta 2015 hän paransi ennätystä aikaan 33,98 Salt Lake Cityssä.

Maaliskuussa 2016 Kuližnikov antoi positiiviset dopingnäytteet, jotka sisälsivät meldoniumia, mutta saman vuoden huhtikuun lopussa Kansainvälinen luisteluliitto ISU vapautti hänet dopingepäilystä koska Maailman antidopingtoimisto Wada antoi 13. huhtikuuta linjauksen, jonka mukaan ennen 1. maaliskuuta otetuissa näytteissä 1 mikrogramma meldoniumia millilitrassa katsotaan hyväksyttäväksi rajaksi.

Kuližnikov saavutti Kolomnan matkakohtaisissa EM-kilpailuissa 2018 kultaa 1&nbsp;000&nbsp;metrillä ajalla 1.08,84 ja joukkuesprintissä sekä sai pronssia 500 metrillä. Hän sai Inzellin matkakohtaisissa MM-kilpailuissa 2019 pronssia joukkuesprintissä. Hän voitti samana vuonna sprinttereiden maailmanmestaruuden Heerenveenissä. Hän voitti 500 metrin maailmancupin ja sijoittui 1&nbsp;000&nbsp;metrin cupissa kolmanneksi kaudella 2018–2019.

Kuližnikov voitti Heerenveenissä 2020 Euroopan-mestaruuden 500 metrillä ajalla 34,38, 1&nbsp;000 metrillä ajalla 1.07,09 ja joukkuesprintissä. Saman vuoden matkakohtaisissa MM-kilpailuissa Salt Lake Cityssä hän voitti kultaa 500 metrillä ajalla 33,72 ja 1&nbsp;000&nbsp;metrillä maailmanennätysajalla 1.05,69. Hän saavutti 500 ja 1&nbsp;000 metrin MM-hopeaa Heerenveenissä 2021.

Kuližnikovin valmentajana toimii Dmitri Dorofejev.

## Lähteet
Maria Hill

**Maria Hill** on kuvitteellinen henkilö Marvel Comicsin julkaisemissa sarjakuvissa. Hän esiintyi ensimmäistä kertaa vuonna 2005 julkaistussa *New Avengers* #4 numerossa. Entisenä YPKVV (tai S.H.I.E.L.D.:n) jäsenenä hän on esiintynyt useissa sarjakuvissa, mukaan lukien *[[Sisällissota (sarjakuva)|Sisällissota]]*-tarinassa.

Marvel Cinematic Universen elokuvissa Maria Hilliä näyttelee Cobie Smulders. Hill on esiintynyt elokuvissa *[[The Avengers (vuoden 2012 elokuva)|The Avengers]]* (2012), *[[Captain America: The Return of the First Avenger]]* (2014), **' (2015), **' (2018) ja *[[Spider-Man: Far From Home]]* (2019) sekä televisiosarjoissa *[[S.H.I.E.L.D. Agentit]]* (2013–2020) ja *[[Secret Invasion (minisarja)|Secret Invasion]]* (2023).
Víctor Camarasa

**Víctor Camarasa Ferrando** (s. 28. toukokuuta 1994 Meliana, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Alavésia lainalla saman sarjan Real Betisista ja on pelipaikaltaan keskikenttäpelaaja.

## Seurajoukkueura
Camarasa liittyi Valencian nuorisoakatemiaan vuonna 2001. Kymmenen vuotta myöhemmin Camarasa pudotettiin seuran akatemiasta, jonka jälkeen hän siirtyi naapuriseura Levanten junioreihin. Hän nousi seuran reservijoukkueeseen kaudella 2012–2013, joka pelasi maan kolmanneksi korkeimmalla sarjatasolla Segunda División B:ssä.

7. joulukuuta 2013 Camarasa teki ensiesiintymisensä edustusjoukkueessa Copa del Reyn ensimmäisessä osaottelussa Recreativo de Huelvaa vastaan. Kaksi päivää myöhemmin hän solmi seuran kanssa kuusivuotisen sopimuksen. 17. joulukuuta 2013 pelatussa Copa del Reyn toisessa osaottelussa Recreativoa vastaan hän teki ensimmäisen maalinsa edustusjoukkueessa, kun Levante kaatoi huelvalaisseuran numeroin 4–0 ja eteni seuraavalle kierrokselle.

14. tammikuuta 2014 hän pelasi ensimmäisen ottelunsa maan korkeimmalla sarjatasolla Primera Divisiónissa, tultuaan vaihdosta kentälle ottelussa paikallisvastustaja Valenciaa vastaan. Heinäkuussa 2014 päävalmentajana toiminut José Luis Mendilibar nosti Camarasan edustusjoukkueen kokoonpanoon tulevaksi kaudeksi.

4. lokakuuta 2014 Camarasa teki ensimmäisen maalinsa maan pääsarjassa ottelussa Eibaria vastaan.

## Lähteet

## Aiheesta muualla
* Víctor Camarasan tilastot BDFutbol-sivustolla 
* Víctor Camarasan tilastot Soccerway-sivustolla
Nico Ihle

**Nico Herbert Ihle** (s. 2. joulukuuta 1985 Karl-Marx-Stadt, Itä-Saksa) on saksalainen pikaluistelija, joka kilpailee pääosin 500 ja 1&nbsp;000 metrillä. Ihle on 187 senttimetriä pitkä, painaa 85 kilogrammaa ja edustaa Chemnitzer SC:tä.

Pikaluistelun maailmancupissa Ihle on kilpaillut marraskuusta 2005 asti. Hän on saavuttanut osakilpailuvoiton Berliinistä 1&nbsp;000 metriltä kaudelta 2014-2015 sekä Naganosta ja Berliinistä 500 metriltä kaudelta 2016–2017, kaksi kakkossijaa 500 metriltä Inzellistä kaudelta 2013-2014 ja Heerenveenistä kaudelta 2017–2018 sekä seitsemän kolmossijaa. Hän sijoittui 1&nbsp;000 metrin maailmancupin kokonaiskilpailussa kolmanneksi kaudella 2014-2015.

Ihle on osallistunut kolmiin talviolympialaisiin, vuosina 2010, 2014 ja 2018. Hänen paras sijoituksensa on neljäs sija 1 000 metriltä vuodelta 2014 Sotšista. Samojen kisojen 500 metrillä hän oli kahdeksas. Pyeongchangissa 2018 hän sijoittui kahdeksanneksi sekä 500 että 1&nbsp;000&nbsp;metrillä.

Matkakohtaisiin maailmanmestaruuskilpailuihin Ihle on osallistunut kahdeksan kertaa ja sprinttimaailmanmestaruuskilpailuihin yksitoista kertaa. Hän sai Gangwonissa 2017 hopeaa 500 metriltä ja oli neljäs 1&nbsp;000 metrillä. Hän sijoittui 1&nbsp;000&nbsp;metrillä seitsemänneksi Heerenveenissä 2015 ja Salt Lake Cityssä 2020 sekä kahdeksanneksi Inzellissä 2019. Hän oli sprinttimaailmanmestaruuskilpailuissa neljäs 2016 ja 2018, seitsemäs 2019 sekä kahdeksas 2017. Hän saavutti EM-sprinttikilpailuissa pronssia 2017 ja matkakohtaisten EM-kisojen 1&nbsp;000&nbsp;metrillä pronssia 2018.

Myös Ihlen isoveli Denny Ihle on pikaluistelija.

## Lähteet
Band Baaja Baaraat

**Band Baaja Baaraat** on vuonna 2010 ensi-iltansa saanut intialainen romanttinen komedia, jonka on ohjannut Maneesh Sharma ja tuottanut Aditya Chopra. Päärooleja näyttelevät Anushka Sharma ja elokuvadebyyttinsä tekevä Ranveer Singh. Pienellä budjetilla tehty *Band Baaja Baaraat* menestyi yllättävän hyvin. Se esitettiin Suomessa Artisokka-elokuvafestivaaleilla.

## Juoni
Valmistuttuaan yliopistosta Shruti ja Bittoo perustavat yhdessä hääsuunnitteluyrityksen, mutta romanttiset tunteet alkavat mennä liiketoiminnan edelle.

## Näyttelijät

## Soundtrack

## Palkinnot
*Filmfare Awards
** Paras miestulokas – Ranveer Singh
** Paras esikoisohjaus – Maneesh Sharma

* International Indian Film Academy Awards
** Kuumin pari – Anushka Sharma ja Ranveer Singh
** Paras tulokas (mies) – Ranveer Singh
** Paras naispääosa – Anushka Sharma
** Paras puvustus – Niharika Khan
** Paras leikkaus – Namrata Rao
** Paras laulunäänitys – Vijay Dayal

* Screen Awards
** Lupaavin esikoisohjaus – Maneesh Sharma
** Lupaavin tulokas (mies) – Ranveer Singh
** Paras dialogi – Habib Faisal
** Paras leikkaus – Namrata Rao

* Stardust Awards
** Huomisen supertähti (mies) – Ranveer Singh

* Zee Cine Awards
** Paras miestulokas – Ranveer Singh

## Uudelleenfilmatisointi
Elokuvan tamilinkielinen versio *[[Aaha Kalyanam]]* sai ensi-iltansa 21. helmikuuta 2014. Päärooleja näyttelivät Nani ja Vaani Kapoor.

## Lähteet

## Aiheesta muualla
* Virallinen sivusto 
* 
*
Keltot

**Keltot** eli **suomukeltot** (*Crepis*) on asterikasveihin kuuluva suku, jossa on noin 200 lajia. Keltot ovat yksi- tai monivuotisia ruohokasveja, joilla on mykerökukinnot. Mykeröiden kukat voivat olla kirkkaankeltaisia, oransseja, vaaleanpunaisia tai magentanpunaisia. Muutamia kelttolajeja viljellään koristekasveina, toisaalta jotkin keltot ovat sitkeitä rikkakasveja.

Keltot muistuttavat ulkonäöltään jonkin verran ukonkeltanoita (*Hieracium*) sekä voikeltanoita (*Pilosella*).

Suomessa kasvaa ainakin viisi kelttojen lajia luonnonvaraisena: suokeltto, piennarkeltto, vanakeltto, ketokeltto ja hoikkakeltto. Niistä suokeltto ja ketokeltto ovat yleisiä. Vanakeltto ja ketokelton alalaji pahtaketokeltto ovat Suomessa erittäin uhanalaisia.

## Lajeja
* *Crepis aurea* – kultakeltto
* *Crepis biennis* – piennarkeltto
* *Crepis bursifolia* – italiankeltto
* *Crepis canariensis* – kanariankeltto
* *Crepis capillaris* – hoikkakeltto
* *Crepis chondrilloides* – rihmakeltto
* *Crepis dianthoseris* – etiopiankeltto
* *Crepis divaricata* – madeirankeltto
* *Crepis foetida* – haisukeltto
** *Crepis foetida* subsp. *foetida* – euroopanhaisukeltto
** *Crepis foetida* subsp. *rhoeadifolia* – kaakonhaisukeltto
* *[[Crepis foliosa]]*
* *Crepis juvenalis* – tunisiankeltto
* *Crepis mollis* – pehmytkeltto
* *Crepis multicaulis* – altainkeltto
* *Crepis nicaeensis* – ranskankeltto
* *Crepis noronhaea* – portosantonkeltto
* *Crepis paludosa* – suokeltto
* *Crepis praemorsa* – vanakeltto
* *Crepis pyrenaica* – pyreneittenkeltto
* *Crepis rubra* – punakeltto
* *Crepis sancta* – välimerenkeltto eli helokeltto
* *Crepis setosa* – sukaskeltto
* *Crepis sibirica* – siperiankeltto
* *Crepis tectorum* – ketokeltto
** *Crepis tectorum* subsp. *czerepanovii* – saariketokeltto
** *Crepis tectorum* subsp. *nigrescens* (subsp. *nigritula* ?) – pahtaketokeltto eli pahtakeltto
** *Crepis tectorum* subsp. *pumila* – alvariketokeltto
** *Crepis tectorum* subsp. *tectorum* – kallioketokeltto eli ketokeltto
*** *Crepis tectorum* subsp. *tectorum* var. *glabrescens* – kalkkiketokeltto
* *Crepis vesicaria* – voikeltto
** *Crepis vesicaria* subsp. *andryaloides* – madeiranvoikeltto
** *Crepis vesicaria* subsp. *congenita* – espanjanvoikeltto
** *Crepis vesicaria* subsp. *hyemalis* – sisilianvoikeltto
** *Crepis vesicaria* subsp. *myriocephala* – algerianvoikeltto
** *Crepis vesicaria* subsp. *proleptica* – marokonvoikeltto
** *Crepis vesicaria* subsp. *stellata* – libyanvoikeltto
** *Crepis vesicaria* subsp. *taraxacifolia* – euroopanvoikeltto
** *Crepis vesicaria* subsp. *vesicaria* – välimerenvoikeltto
* *Crepis zacintha* – jooniankeltto 


Crepis aurea ENBLA05.jpg|Kultakeltto (*Crepis aurea*)
20131009Crepis biennis3.jpg|Piennarkeltto (*Crepis biennis*)
Crepis capillaris (1047592171).jpg|Hoikkakeltto (*Crepis capillaris*)
Crepis rubra.jpg|Punakeltto (*Crepis rubra*)


## Lähteet
Eero Hautojärvi

**Eero Johannes ”Patu” Hautojärvi** (21. toukokuuta 1908 Ähtäri – 14. joulukuuta 1991 Hyvinkää) oli suomalainen satamatyömies, joka toimi pitkään Suomen Kommunistisen Puolueen (SKP) toimitsijana ja järjestysmiehenä. Hän oli vuonna 1948 lyhyen aikaa Helsingin liikkuvan poliisin komentajana, ja hänen komentamansa osaston kuviteltiin olleen keskeisessä osassa kommunistien väitetysti suunnittelemassa vallankaappauksessa.

Ähtärissä syntynyt Hautojärvi liittyi työväenliikkeeseen työskennellessään Inhan tehtaalla ja toimi myöhemmin satamatyömiehenä Helsingissä. Hänet tunnettiin rajuissa satamatappeluissa karaistuneena kiivaana ja rohkeana miehenä sekä vankkumattomana kommunistina. Liityttyään kommunistinuorten toimintaan hän osallistui vuonna 1932 SKP:n kursseille Moskovassa. Hautojärvi joutui pidätetyksi Vilho Pentikäisen vakoilujutun yhteydessä joulukuussa 1933 ja sai kolmen ja puolen vuoden kuritushuonetuomion. Vapauduttuaan vuoden 1936 lopussa hän osallistui vapaaehtoisena Espanjan sisällissotaan 1937–1938. Menomatkalla hän jäi tovereineen kiinni Ranskassa ja joutui viettämään siellä kahdeksan kuukautta vankeudessa ennen pääsyään Espanjaan.

Talvisodan ajan Hautojärvi onnistui piilottelemaan Helsingissä. Talvisodan päätyttyä hän perusti yhdessä Urho Oraksen, Lauri Kantolan ja Lauri Vileniuksen kanssa omin päin uuden väliaikaisen johtoelimen SKP:lle. Hautojärvi myös järjesti Helsingissä mellakoita Suomen ja Neuvostoliiton rauhan ja ystävyyden seuran kokousten yhteydessä, kunnes hänet pidätettiin elokuun 1940 alussa. Koko jatkosodan ajan hän oli vankeudessa. Häntä pidettiin Espanjan-taustansa vuoksi liian vaarallisena sijoitettavaksi Pärmin pataljoonaan, ja hän joutui sen sijaan Riihimäen vankilan kautta Koverin keskitysleirille Itä-Karjalaan.

Jatkosodan jälkeen Hautojärvi valittiin ensi alkuun SKP:n Helsingin kunnantyöntekijöiden osaston puheenjohtajaksi. Syksystä 1945 alkaen hän työskenteli kahden vuoden ajan Punaisessa Valpossa, ensin ylimääräisenä kuulustelijana ja keväästä 1946 alkaen passitoimiston apulaispäällikkönä. Hän johti myös SKP:n epävirallista järjestyskaartia. Syksyllä 1947 Hautojärvi nimitettiin liikkuvan poliisin Helsingin osaston toimiupseeriksi ja keväällä 1948 päälliköksi. Hänen alaisuudessaan oli noin sata poliisia, joista ainakin puolet katsottiin kommunisteiksi. Kun Suomen johto huhtikuussa 1948 kuvitteli kommunistien aikovan yrittää vallankaappausta, Helsingin poliisikomentaja Erik Gabrielsson takavarikoi liikkuvan poliisin aseet ja lukitsi ne Suurkirkon kryptaan sekä pidätti Hautojärven virantoimituksesta. Hautojärvi jatkoi SKP:n järjestysmiehenä ja joutui pidätetyksi vuoden 1949 Kemin tapahtumien yhteydessä. Myöhemmin hän toimi SKDL:n toimitsijana ja taloudenhoitajana sekä Helsingin Kulttuuritalon isännöitsijänä ja vahtimestarina.

## Lähteet
* 
### Viitteet
Santaskylä

**Santaskylä** on kylä Kankaanpään kaupungissa. Se sijaitsee noin 20 kilometrin päässä kaupungin keskustasta pohjoiseen. Kylän halki kulkee Santaskyläntie, joka alkaa Ala-Honkajoelta ja päättyy Honkajoelle. Santasten koulu oli koulukäytössä 1935–2004 ja on sen jälkeen ollut kylätalona.

## Lähteet

## Aiheesta muualla
*Santaskylän kyläyhdistys
Sami Säkkinen

**Sami Säkkinen** (s. 22. marraskuuta 1991) on suomalainen freestylehiihtäjä. Hän edustaa Ruka Slalom Freestyleä. Säkkinen kilpailee ski halfpipessä ja ski slopestylessä. Hän on 185 senttimetriä pitkä ja painaa 75 kilogrammaa.

Säkkinen debytoi freestylehiihdon maailmancupissa helmikuussa 2012 Jyväskylässä sijoittuen slopestylessä sijalle 31. Ensimmäiset maailmancupin pisteensä hän saavutti tammikuussa 2013 Copper Mountainin slopestylestä sijoituttuaan sijalle 19. Säkkisen paras sijoitus maailmancupin osakilpailussa on neljäs sija, jonka hän saavutti helmikuussa 2015 Park Cityn slopestyle-kilpailusta. Hän johti kilpailua kahden ensimmäisen kierroksen jälkeen.

Säkkinen on osallistunut urallaan kaksiin MM-kilpailuihin, vuosina 2011 ja 2013, ollen parhaimmillaan 14:s vuoden 2013 kilpailuissa Norjan Vossissa.

## Lähteet
Jorma Fred

**Jorma Lemmitty Fred** (alun perin **Pohjola**, 14. syyskuuta 1931 Nivala – 18. elokuuta 1997 Nurmo) oli suomalainen Suomen Kristillisen Liiton kansanedustaja ja toiminnanjohtaja.

## Ura
Fred valmistui vuonna 1951 Vaasan kauppaoppilaitoksesta ja kävi kaksivuotisen nuorisonohjaajatutkinnon Helsingin Raamattukoulussa valmistuen 1962. Fred toimi vuosina 1959–1961 Pyhäjärven seurakunnan taloudenhoitajana, Laihian seurakunnassa nuorisonohjaajana 1964–1968 ja taloudenhoitajana 1970–1971 sekä Ruoveden seurakunnan nuorisonohjaajana 1969–1970, Etelä-Pohjanmaan Kansanlähetyksen toiminnanjohtajana 1971–1973 sekä Suomen Kristillisen Liiton toiminnanjohtajana 1973–1975. 

Kansanedustajakausiensa välissä Fred toimi Suomen Raamattuopiston evankelistana 1985–1986.

Sotilasarvoltaan Fred oli kersantti (1978).

### Kansanedustaja
Fred valittiin eduskuntaan kristillisen liiton edustajaksi Vaasan läänin vaalipiiristä vuosiksi 1975–1983 ja 1987–1991. Hän oli presidentin valitsijamies 1978 ja vaikutti myös Nurmon kunnanvaltuustossa vuosina 1976–1980.

### Muut luottamustoimet
Fred toimi Kansanlähetyksen hallituksen jäsenenä sekä Suomen Kristillisen Liiton puoluevaltuuskunnassa. Fred toimi myös Veikkauksen hallintoneuvoston jäsenenä vuosina 1975–1983.

## Lähteet
SOKO J-21 Jastreb

**SOKO J-21 Jastreb** (suom. *[[Kanahaukka]]*) on Jugoslaviassa valmistettu kevyt hävittäjäpommittaja, jota voitiin käyttää lähinnä tiedustelutoimintaan ja maavoimien tukemiseen maataistelukoneena, ehkei niinkään ilmataistelutoimintaan. Konetyyppi ei oleellisesti eronnut G-2 Galeb -tyypistä, josta se kehiteltiin. Konetta valmisti SOKO:n lentokonetehdas Mostarissa. Konetyyppi on suorasiipinen ja joko yksi- taikka kaksipaikkainen, ja se on varustettu muun muassa heittoistuimin. Koneen enimmäisnopeus on 820 km/h. Lakikorkeus on 12&nbsp;000 metriä ja kantama 1&nbsp;520 kilometriä.

J-21 Jastrebin voimanlähteenä toimii paranneltu *Bristol-Siddeley Viper* -suihkumoottori. Koneessa on 3x 12,7 mm konekivääri-aseistus sekä 8x ripustuspisteet pudotettavalle aseistukselle, jota enintään 500 kg verran. Aseistukseen saattaa kuulua raketteja, tykkipodeja, pommeja sekä rakettipodeja tai rypälepommeja. Konetta myytiin Libyaan sekä Zaireen.

## Lähteet

*Sharpe, Michael: *Attack and interceptor jets*, Grange Books, Lontoo Englanti, 2002. (s. 254) .

## Aiheesta muualla
*http://www.combataircraft.com/en/Military-Aircraft/Soko/J-1-Jastreb/
*http://www.aviastar.org/air/yugoslavia/soko_jastreb.php
*http://www.livingwarbirds.com/j-21-jastreb.php
*http://www.flugzeuginfo.net/acdata_php/acdata_galeb_en.php
*http://www.muzejrv.mod.gov.rs/pages_files/spolja_files/spoexpo_files/j21_files/j21.html 
*http://www.airwar.ru/enc/attack/j1.html 
*http://forum.warthunder.com/index.php?/topic/213797-data-sheet-soko-j-21-jastreb/
Sääskijärvi

**Sääskijärvi** on Simojoen vesistöön kuuluva pieni järvi Ranualla Etelä-Lapissa Simojoen keskijuoksulla. Järven pinta-ala on noin 1,9&nbsp;km2, ja sen korkeustaso on 155,3 metriä merenpinnan yläpuolella. Järvi laskee Sääskiojaa pitkin Simojokeen. Rantaviivaa järvellä on 9,59&nbsp;km. Järven ainoat saaret ovat Koivusaari ja Petäjäsaari.

Sääskijärven vedenlaatu on hyvä. Järvi saa vetensä koillisesta Palo-ojasta.

## Lähteet
Luiminkajärvi

**Luiminkajärvi** on Iijoen vesistöön kuuluva pieni järvi Ranualla Etelä-Lapissa. Järven pinta-ala on noin 3,6&nbsp;km2, ja sen korkeustaso on 150,7 metriä merenpinnan yläpuolella. Järvi laskee Luiminkajokea pitkin Siuruanjokeen ja siitä edelleen Iijokeen. Rantaviivaa järvellä on 17,8&nbsp;km. Suurimmat saaret ovat Kuusisaari, Palosaari ja Kalliosaari.

Luiminkajärven vedenlaatu on hyvä. Järvi saa vetensä idästä Petäjäjärvestä Alasalmi-nimisen pienen joen kautta.

## Lähteet